Csendes esőre várva | Mosonmagyaróvár hírek | Győr-Moson-Sopron - kisalfold.hu
Mosonmagyaróvár hírek > Csendes esőre várva
Csendes esőre várva
2014.04.24. 17:29
A fenti címen ír a szlovákiai elnökválasztásról esszét Görföl Jenő főszerkesztő a Szél-járás nemrégiben megjelent idei első számában.
A magyar elnökjelölt-állításról így ír: „A lassan százéves elszakítottság után ideje rádöbbennünk, hogy érünk valamit. Többszörösen lefejezve, sok ígéret csapdájába beleesve, majd onnét kimászva, sok fenyegetést és meggyalázást túlélve, mindezekből okulva, erősödve emelt fejjel előállni: itt vagyunk.”
Az első szám gazdag szépirodalmi anyaggal jelentkezett. Tönköl József, Kerék Imre, Dénes György, Mészely József, Lauer Péter és Gyüre Lajos verset publikál a lapban, míg Mezey László Miklós és Czirok Ferenc prózát. A honismeret Kovács István esszéjét közli, aki Poznan és Lengyelország 1956-járól ír. Gaucsík István a kisebbség gazdasági helyzetét elemzi tanulmányában a hontalanság éveiben. A Barangoló rovat Kenyába kalauzol, s a Halotti beszéd őrizőhelyeinek templomait mutatja be. Böröndi Lajos a Kortárs Képzőművészeti Panorámát mutatja be, míg Karczagi Endre a Mosonmagyaróvári Fotóegyesület szenci kiállítása kapcsán az óvári fotósokat.
Ismét recenziókkal zár a lap, Böröndi Lajos verseskötete mellett Mezey László Miklós prózakötetéről, Burda Zsuzsa regényéről és Z. Német István gyermekkötetéről találhatnak elemzést a folyóirat olvasói.
Házi tojás a húsvéti asztalra
Húsvétra már házi tojás is került az ünnepi asztalra a mosonmagyaróvári Családok Átmeneti Otthonában, miután húsz tyúkkal gazdagodott az intézmény. Tovább olvasom